google/wiki40b huggingface dataset:
Strøm kirke

Inventar

Kirken har to kirkeklokker, en fra 1600 og en fra 1991, støpt av Nauens klokkestøperi. Klokkene har inskripsjonen «Gloria in excelsis deo». Kirkas glassmalerier forestiller henholdsvis de tre vise menn som tilber barnet Jesus på Marias fang, og Jesu dåp i Jordan. 
Alteret er fra 1857. Det ble tegna av arkitekt Lowzow og utført av snekkermester Jens Olsen. Alterbildet har Jesu oppstandelse som motiv, og er en kopi av Tiedemans bilde i Bragernes kirke. Kopien ble utført av Helene Gundersen i Brandbu. Alterdukene er fra 1914 og ble laga av Julie Herud. 
Prekestolen er også fra 1857. Døpefonten er fra 1700 og i messing. Kirkesølvet består av en kalk og en disk fra den gamle kirka fra 1700-tallet. 
Strøm kirke har fire messehagler. En av dem er fra 1800-tallet; de tre andre er fra 1975 og er laga av Den norske husflidsforening.

Orgelet

Orgelet i Strøm kirke ble bygd som «Opus 93» i 2009 av Ryde & Berg. Orgelet har to manualer, pedaler, svellpedal, 23 stemmer og tremulant samt fire kobbel.

Kirkemarsjen

Før det ble bygget bru ved Sander, måtte alle på sørsiden av Glåma ro over elven til kirken. Fra områdene ved Finnholt på Skårerskogen måtte de gå over en mil gjennom skog, for så å ro over til kirkestedet. Dette var ofte en tung ferd, særlig når man måtte frakte lik som skulle begraves. Den gamle ruten kalles «kirkemarsjen», og går i dag etter en merka sti.

Prestegård

Prestegården ligger rett vest for kirken.
Vestfold politidistrikt

«Politiets publikumssenter»

I desember 2012 ble Politiets publikumssenter i Stokkeveien 55 etablert som en egen driftsenhet (FFE). Alle publikumshenvendelser vedrørende søknader om pass, våpensøknader og bevillingssaker blir utført fra dette publikumssenteret i Stokke. Også alle søknader knyttet til opphold for utenlandske statsborgere mottas og behandles ved dette senteret. Tidligere ble disse tjenestene utført fra politistasjonene og lensmannskontorene i Vestfold.

«Grenseløs»

«Grenseløs» er en egen etterforskningsgruppe i Vestfold politidistrikt som skal etterforske mobile utlendinger.
Gruppen ble opprettet 26. mars 2007. Gruppen kan vise til gode resultater. Den har arrestert flere personer og funnet igjen betydelige mengder tyvegods.
«Grenseløs»-gruppen har samarbeid med politistasjoner i østeuropeiske land gjennom direkte møter og nordiske samarbeidsmenn i utlandet. Én av samarbeidsparterne er Litauen.
Fra 2009 ble Grenseløs utvidet til også å omfatte politidistriktene Telemark, Søndre Buskerud og Asker og Bærum. Totalt utgjør Grenseløs nå 20 personer underlagt en felles leder. Grenseløs-gruppene arbeider tett sammen og saker fordeles dit hvor det til enhver tid er best kapasitet. Politisamarbeidet er en rasjonell organisering på et samarbeidskrevende kriminalitetsområde.
Dougie Poynter

McFly

Dougie er bassist i Mcfly og er støttevokalist, og noen ganger hovedvokal. Han er medforfatter på mange av McFlys lter og har skrevet hitsingelen «Transylvania», fra 2007. Poynter har sagt av «Transylvania» er den beste låten han har skrevet.Poynter har også skrevet «Silence Is A Scary Sound», som ikke har blitt spilt inn, men som er med som et live-opptak på gruppas tredje album, Motion In The Ocean. Poynter er den yngste medlemmet i gruppa og var den siste av medlemmene som ble med i gruppa, i en alder av 15 år. Han ble med da Danny Jones og Tom Fletcher, som allerede hadde signert platekontrakt med Island, holdt audition etter en bassist og en trommeslager. På grunn av Dougies lave alder og de andre medlemmene forøvrig, har McFly rekorden for den yngste gruppa som har hatt et debutalbum på førsteplass på en hit-liste. Rekorden tilhørte tidligere The Beatles.
Tunge kyss

Tunge kyss er et musikkalbum med Espen Hana, utgitt i 1996. Dette er hans første plate som soloartist. Albumet lå 2 uker på VG-lista og endte med 18.-plass som beste plassering.
Yuka Miyazaki

Landslaget

Yuka Miyazaki spilte 18 landskamper for Japans kvinnelandslag. Hun ble tatt ut i Japans tropp til VM i fotball 2003.
Chen Qimei

Bakgrunn

Som sønn av en handelsmann gikk han i lære hos en panteutlåner og arbeidet senere som silkehandler. Hans bror, Chen Qicai, var offiser i hæren, og gjorde det i 1906 mulig for ham, å reise til Japan og begynne å studere ved Tokyos politiakademi.

Politisk aktivist

Der ble han imidlertid raskt med på de politiske aktiviteter blant de kinesiske studenter i byen, og ble med i den revolusjonære bevegelsen Tongmenghui 同盟會 ledet av Sun Yat-sen. Det var Chen Qimei som fikk vennen Chiang Kai-shek med i bevegelsen. 
I revolusjonsåret 1911 var Chen i Shanghai, og det var hans telegram av 29. oktober som nådde Chiang Kai-shek i rett tid og fikk ham til å desertere fra den japanske hær og til å vende tilbake til Kina. Mens Chiang organiserte et opprør i Hangzhou, startet Chen den 3. november et angrep med flere hundre opprørere på Shanghais manufakturbyrå. Da ble han tatt til fange av mandsjuene. Men en dag etter klarte hans opprørere å få ham befridd fra fengselet. Etter en maktkamp mot andre revolusjonære grupper i byen gjorde han seg til Shanghais militærguvernør.
Videre spilte Chen en viktig rolle ved det at han fikk i stand kontakter mellom Guomindang og Shanghais underverden, ikke minst med den grønne bande.
I 1916 ble Chen drept i et anslag organisert av Yuan Shikai. Det var Yuans hevn etter at Chen flere ganger hadde forsøkt å organisere en oppstand mot ham. Selve snikmorderen var muligens Zhang Zongchang, en general lojal mot Yuan.
Det universitet som opprinnelig var oppkalt etter ham er blitt del av Fudanuniversitetet og av Zhejianguniversitetet etter den kinesiske borgerkrig.
Pantermåler

Utseende

En ganske liten (vingespenn 23 – 28 mm), slank måler som ikke kan forveksles med noen annen nordeuropeisk art. Vingenes grunnfarge varierer fra lyst gul til oransje, de er kledt med mørkebrune flekker av varierende størrelse. Forvingen er trekantet med markerte forhjørner, vingenes ytterkant er for det meste mørk. Larven er grågrønn med hvit sidestripe, uten noen påfallende knøler eller utvekster.

Levevis

Denne arten flyr om dagen i mai – juni i løvskog, og besøker gjerne blomster for å drikke nektar. Larvene lever på ulike urter i leppeblomstfamilien (Lamiaceae), blant andre firtann (Teucrium scorodonia), daunesle (Lamium spp.), svinerot (Stachys spp.) og mynte (Mentha spp.). Den overvintrer som puppe.

Utbredelse

Arten finnes i det meste av Europa og videre østover til det nordlige Mongolia og området rundt Bajkalsjøen. Bestandene i det sørlige Sibir er noe avvikende fra resten og ble nylig beskrevet som en egen underart, Pseudopanthera macularia cryptica. I Norge er dene arten funnet spredt nord til Sør-Trøndelag.
Tim Ehrhardt

Idrettskarriere

Ehrhardt kom på andreplass i sjukamp under collegemesterskapet Big Ten Indoor Championships i 2015, og kom på sjuendeplass i NCAA-mesterskapet innendørs. Utendørs kom han på andreplass i tikamp under Big Ten Championships, og han kom på femteplass i tikamp under NCAA-mesterskapet utendørs. 
Han deltok i Pan American Combined Events Cup 2016, og kom der på 19.-plass i tikamp. Han deltok også i USA-mesterskapet i friidrett 2016, men fullførte ikke tikampen. Under Big Ten Indoor Championships 2017 vant han stavsprang, og han kom på fjerdeplass i stavsprang under NCAA-mesterskapet innendørs. Han kom på 14.-plass i tikamp under NCAA-mesterskapet utendørs i 2017. 
I 2018 kom han på ellevteplass i stavsprang under NCAA-mesterskapet innendørs 2018, og han vant samme øvelse under Big Ten Championships utendørs. I april satte han ny personlig rekord i tikamp med 8044 poeng da han vant Virginia Challenge i Charlottesville. Han vant tikamp under NCAA-mesterskapet i friidrett 2018, og han kom på 13.-plass i tikamp under USA-mesterskapet i friidrett 2018. 
Den 23. februar 2019 vant han sjukamp under USA-mesterskapet i friidrett innendørs 2019, med ny personlig rekord på 5868 poeng.
Grunnkretser i Levanger kommune

Grunnkretser i Levanger kommune er delområder og grunnkretser som seksjonerer Levanger kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Den sicilianske vesper

Bakgrunnen for opprøret var striden mellom det Hohenstaufen-styrte tysk-romerske rike og Kirkestaten om kontroll over den italienske halvøy. Hohenstauferen Manfred av Sicilia ble beseiret og drept i slaget ved Benevento i 1266 og pave Urban IV overlot Kongedømmet Sicilia til Karl I av Anjou, som ble Karl I av Napoli.
Kong Peter III av Aragón planla et opprør mot Karl I av Napoli på Sicilia, men opprører brøt ut tidligere enn tenkt. Bakgrunnen var at sicilianere i Palermo som mislikte Karls undertrykkende styre, reagerte mot franske soldaters oppførsel. 2000 franskmenn i byen ble massakrerte natten mellom 30. og 31. mars.
Opprøret fikk senere sitt navn fordi den startet under aftensangen andre påskedag, 30. mars 1282, ved Santo Spirito-kirken like utenfor Palermo. 
Nyheten om hendelsen i Palermo spredte seg og ble fulgt av et opprør på hele Sicilia. 
Kong Peter III av Aragón utnyttet situasjonen og invaderte øya og ble Peter I av Sicilia. Karl holdt på kontrollen over sine områder på fastlandet, som ble til Kongedømmet Napoli. Arvtagerne hans holdt på kongedømmet fram til Peters arvinger tok områdene i 1442.
I 1855 skrev Giuseppe Verdi en opera som tok for seg emnet, Les vêpres siciliennes.
Tordenskjoldbukta

Tordenskjoldbukta (også kalt Bakkebukta) er ei bukt i Horten kommune, ved Kjølhalskogen, rundt 2,5 kilometer nordvest for Horten sentrum. Bukta er kalt opp etter Peter Wessel Tordenskiold. Han skal ha seilet skipet sitt inn bukta og fortøyd i Tordenskjoldeika.
Nazar

Nazar er en serie på fem antologier redigert av Bing & Bringsværd og utgitt som Lanterne-bøker under vignetten Lanterne science fiction av Gyldendal Norsk Forlag i årene 1975–1980. Alle bøkene hadde omslag av Peter Haars.

Bakgrunn

Bing & Bringsværds tidligere antologier på Gyldendal inneholdt alle noveller som var plukket ut etter et felles tema. I antologi-serien Nazar ble dette videreført i én seksjon i hver bok, men med tillegg av andre, frittstående seksjoner med tekster innen forskjellige litterære sjangre, samt tegneserier. Noen seksjoner ble videreført fra bok til bok, mens andre bare dukket opp én gang. Dette i kombinasjon med nummereringen fikk serien til å fremstå som et magasin i bokform.
Tittelen på serien er hentet fra Nils Klims reise til den underjordiske verden (1641)av Ludvig Holberg. Hovedpersonen i Holbergs roman finner en planet ved navnet Nazar i jordens indre. Alle antologiene åpner med et utdrag fra Holbergs roman.
Kålfly

Utseende

Et middelsstort (vingespenn 37 – 46 mm), mørkgrått nattfly. Arten kan variere en del og ligne på flere andre arter, men kan kjennes sikkert på at leggen (tibia) på framfoten har en krum spore. Kroppen og forvingen er mørkgrå. Forvingen har et tydelig, hvitkantet nyremerke og et grått ringmerke. Bølgelinjen langs ytterkanten av vingen er hvit og smal men tydelig. Ytre mellomlinje, som danner yttergrensen for vingens midtfelt, er mørk, enkel, smal men tydelig og går i en vid bue. Indre mellomlinje er gjerne utydelig. Bakvingen er grå, mørkere langs ytterkanten. Larven er naken, grønnsvart på ryggen og grønn på buken, med en bred, lys sidestripe.

Levevis

Arten finnes helst i hager og på åkre. Larvene går først og fremst på kål (Brassica oleracea), men også på diverse andre urter. De kan gjøre betydelig skade i kåldyrking. De voksne sommerfuglene flyr i to eller tre generasjoner mellom mai og september.

Utbredelse

Arten er utbredt over hele Europa. I Norge er den vanlig nord til Sogn og Fjordane, og er også funnet i Nordland.
Stuping under Asialekene 1990

Stuping under Asialekene 1990. Stuping var en av flere sporter under de ellevte Asialekene som ble arrangert i Beijing i Kina. Det var ellevte gangen som stuping var med på programmet i Asialekene. Stupkonkurransene ble avviklet i perioden 1. til 6. oktober 1990. Det var åtte øvelser, 1 og 3 meter sviktstup,10 meter tårnstup og lagkonkurranse for både damer og menn. Kina ble beste nasjon, de vant alle åtte gullmedaljene.
Grace Park

Tidlig liv og familie

Park er født i Los Angeles, California. Hun og hennes familie flyttet til Canada da hun var bare 22 måneder gammel. Hun vokste opp i et koreansk samfunn i Vancouver.
Park gikk ut fra Magee Secondary School i 1992, har en grad i psykologi fra University of British Columbia og snakker engelsk, koreansk, noe fransk og kantonesisk. Hun studerer for tiden spansk. I 2005 bodde hun i Vancouver sammen med sin mann Phil Kim.

Skuespillerkarriere

Park startet som en modell, men fortsatte som skuespiller. 
Park har en rolle i filmen West 32nd fra 2007, en drama som handler med den koranske underverdenen i New York City.
Hun hadde også rollen som "Lt. Sandra Telfair" i Electronic Arts sitt spill Command & Conquer 3: Tiberium Wars, sammen med sin medspiller fra Battlestar Galactica co-star, Tricia Helfer.

Battlestar Galactica

I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Park spilte rollen som Raptor-piloten «Sharon Valerii», med kallenavn «Boomer», som seerne i siste scene lærer at egentlig er en cylon. Miniserien ble etterhvert en pilot for den nye science fiction-serien Battlestar Galactica, hvor Park fortsatte å spille «Boomer», samt andre utgaver av cylon modell «Nummer 8» gjennom alle fire sesongene. Hun fikk ros av produsentene for måten hun håndterte alle disse forskjellige utgavene. Battlestar Galactica ble filmet for det meste i Vancouver, Canada.

Trivia

Grace Park er ikke i slekt med Linda Park, en annen skuespillerinne av koreansk avstamning som har spilt i science fiction-serien Star Trek: Enterprise.
Hun ble rangert som nr 93 i Maxim Onlines "Hot 100" liste i 2006 List
Guadalupe vannkraftverk

Guadalupe vannkraftverk er en demning med vannkraftstasjon i elva Porce i Colombia.
Anlegget har turbiner med installert produksjonskapasitet (ytelse) på 495 MW.
Xanthippe

Xanthippe (gresk Ξανθίππη) var gift med Sokrates i antikkens Athen. De hadde de tre sønnene Lamprokles, Sofroniskos og Menexenos.
Der er mange historier om Xanthippe, men få ting som betraktes som sikre fakta. Man tror at hun var mye yngre enn filosofen hun var gift med, kanskje så mye som 40 år. Hun var berømt for sin skarpe tunge og det sies hun er den eneste som noensinne har vunnet en diskusjon med Sokrates. Etter en spesiell krangel skal hun ha tømt en potte over Sokrates' hode, hvoretter han skal ha bemerket, «Etter torden kommer som regel regnet.»
Xenofon skildrer henne som en arrig kvinne, stridslysten og ondsinnet. Betegnelsen xantippe har derfor siden også blitt brukt generelt som kallenavn på enhver «hissig eller trettekjær hustru eller kvinne».
Imidlertid var Sokrates heller ikke særlig lett å leve med, eksempelvis nektet han å motta penger for sine belæringer gjennom diskusjon (i motsetning til sofistene). Hans bidrag til husholdningen, sies det, var de tilfeldige mynter han fant på sine daglige spaserturer rundt i Athen.

Navnet

Xanthippe betyr «blond hest», fra gresk ξανθός «xanthos» (blond) og ‘ιππος «hippos» (hest). Hennes navn er et av mange greske personnavn med tilknytning til hest, sammenlign Philippos: «hesteelsker»; Hippokrates: «hestetemmer» etc. «Hippos» er et gammelt gresk navn som ofte antydet en aristokratisk bakgrunn.
Zelentsjukskaja

Zelentsjukskaja er en landsby i Karatsjajevo-Tsjerkessia i Russland. Landsbyen ble grunnlagt i 1859. Den ligger 935 meter over havet, og huser 34. motoriserte infanteribrigade. Innbyggertallet er rundt 20 000 (2010).
Greifenstein vannkraftverk

Greifenstein vannkraftverk er en demning med vannkraftverk i Østerrike. Den er anlagt i Donau. Byggingen av kraftverket og demningen var ferdig i 1984. Installert vannkrafteffekt er 293 MW. Årlig produksjon fra anlegget er 1,72 TWh elektrisk kraft.
Tuzla kanton

Kommuner

Kantonen består av tretten kommuner: Banovići, Čelić, Doboj Istok, Gradačac, Gračanica, Kladanj, Kalesija, Lukavac, Sapna, Srebrenik, Teočak, Tuzla og Živinice.
Vanlig honningurt

Beskrivelse

Vanlig honningurt har en opprett vekst som forgrener seg i toppen. Stenglene er behåret med stive hår og bærer spredtstilte, grågrønne blader, som er hele og fjærsnittdelte med sagtakket rand. Over- og undersidene er bekledd med stive hår. Blomstringen skjer i mai–juni. Spiringen skjer raskt, men god vekst blir det først når varmen kommer. Planten har en aggressiv voksemåte og kan utkonkurrere andre planter. Blomstene sitter endestilt og er innrullede. De enkelte blomstene er traktformede, femtallige og regelmessige med lysfiolette eller blå kronblader og meget tydelige pollenbærere. Fruktene er kapsler med mange frø.

Ikke-synlige trekk

Rotnettet er kraftig og dyptgående. Men i forhold til de overjordiske delene er rotsystemet svakt. Vanlig honningurt har pælerot med få siderøtter. Planten kan fremkalle utslett hos særlig følsomme personer.

Størrelse

0,50 x 0,25 m (50 x 25 cm/år) – i hjemlandet dog vesentlig mer. Skuddene kan bli 50 til 100 cm lange.

Habitat og utbredelse

Vanlig honningurt er naturlig å finne i California, Arizona, Nevada og i den nordlige delen av Baja California i Mexico. Alle steder finnes arten på tørre klippeflater opp til ca. 1 500 moh på steder med full sol til ganske lett skygge. Jorda den trives i er grusete, næringsfattig og nøytral eller basisk. Planten er ellers nøysom og trives på de fleste jordarter. Fuktighet i vekstperioden frem til blomstring er viktig. Den er varmekjær, men tåler noe frost. Planten har også blitt innført til andre deler av verden, ettersom den benyttes som en prydplante.
Gorman blomsterreservat ligger i den ytterste sørvestlige enden av Tehachapifjellene, som er en kort fjellkjede som forbinder Coast Range med Sierra Nevada litt nord for Los Angeles. Området har middelhavsklima med tørre somre og mye nedbør i vinterhalvåret (300–450 mm/år, herav det meste som snø sist på vinteren). Jordbunnen er grusete og porøs med et meget lite humusinnhold og et lavt innhold av tilgjengelige næringssalter. Her finnes arten sammen med bl.a. Amsinckia intermedia, Argemone corymbosa, Gnaphalium microcephalum, Deschampsia cespitosa (sølvbunke), Salvia columbariae og Yucca whipplei.

Dyrkning og bruk

Vanlig honningurt har tidligere kommet til nytte innen medisin, bl.a. til behandling av febersykdommer. Men i dag brukes planten imidlertid mest som grønngjødsling og som fôrplante for bier. Honningurt har lav fôrverdi, men er en ypperlig trekkplante for bier, noe navnet antyder: Planten gir nemlig uvanlig mye honning, opp til 60 kg honning per daa. Vanlig honningurt har ikke felles sykdommer eller skadedyr med de andre kulturvekstene og egner seg som fangvekst i et vekstskifte. Planten er dagnøytral og blomstrer hele vekstsesongen. Det kan likevel være en fordel å så i to eller tre omganger for å sikre tilstrekkelig blomstring utover høsten med tanke på honningproduksjon. Vanlig honningurt er en relativt nyinnført plante som passer å dyrke på åkre som ellers skulle ligge brakk. Om høsten kan den pløyes ned i jorden som grønngjødsling. Den store honningproduksjonen er en av grunnene til at arten har blitt innført i andre verdensdeler.
Scorpio

Handling

Agent Cross har vært hos CIA i 30 år og regnes som en av deres toppagenter. Nå mener imidlertid hans oppdragsgiver i CIA at han blitt for selvgod og vet for mye om organisasjonen. Derfor bestemmer han at Cross skal likvideres. Oppdraget går til Scorpio, en langt yngre og ambisiøs agent som har gått i lære hos Cross og som han anser som sin venn. Cross får rede på planene og flykter til Wien, men når hans kone myrdes returnerer han til USA for å drepe sin tidligere oppdragsgiver. Etter det gjenstår et endelig oppgjør mellom ham og Scorpio.

Anmelderne

Både Roger Ebert og Leonard Maltin gav den 2,5 av 4 stjerner.

Annet

En scene i filmen ble innspilt på Watergate Hotel samme dag som det berømte innbruddet som etterhvert ledet til den mye omtalte Watergate-skandalen.
Silosvans

En silovans er et traktorredskap til samling og frakt av gress. Den er vanlig både til bruk på lesseapparat og som bakmontert redskap. Den ligner høysvansen med tinder til å tre under gresset, men siden silosvansen brukes til frakt av utørket gress, har den flere og kortere tinder, og den mangler høysvansens klo. Det er vanlig med redskap med utskiftbare tinder og avtagbar klo, som slik kan brukes til både høy- og silosvans. Både høy- og silosvansen er videreutviklet fra hesteredskapet sleperive.
Ved tidlig bruk av ensilering som konserveringsmetode for fôr ble silosvansen brukt til å samle gresset for frakt til siloen. I dag skjer dette med fôrhøster og vogn, eller på annet vis, og silosvansen er henvist til hjelp ved hesjing.
Mesterdetektiven Basil Mus

Handling

Filmens hovedperson, Basil Mus, såvel som store deler av filmen, er basert på historiene om Sherlock Holmes. Da leketøysmakeren Rustimus blir bortført henvender hans datter Olivia seg, via Dr. David Dawson, til Basil Mus i Baker Street. Det viser seg at kidnapperen er en trebent flaggermus ved navn Flagre, som arbeider for «forbryternes Napoleon», professor Rottenikken. Rottenikken vil tvinge Rustimus til å lage en robotkopi av selveste musedronningen, for slik å ta kontroll over hele museriket.
Wynarka

Utseende

En middelsstor (ca. 13 millimeter), slank, brunlig smeller, hver dekkvinge med en gul lengdestripe. Oversiden er fint hårete. Oversiden er fint hårete. Antennene er middels lange og tynne. Pronotum er lengre enn bredt, bakhjørnene spisst tilbaketrukne. Dekkvingene har fine punktrader.

Levevis

Larvene lever i død ved.

Utbredelse

Arten er utbredt i det sørøstlige Australia (Victoria, New South Wales).
Ringerike 6-timers

Ringerike 6-timers er et årlig ultraløp som arrangeres utendørs i Ringerike. Løpet ble arrangert første gang i 2016, og arrangeres i august.
Løypa var 930 meter i 2016, men ble endret til 531 meter i 2017.
Bonneville-demningen

Bonneville-demningen er en demning med vannkraftverk som danner en kunstig innsjø i grenseelven Columbia River i delstatene Washington og Oregon i USA, 64 km øst for millionbyen Portland.
De to sammenkoblede demningene er 614 meter lange og skaper Bonnevillesjøen som er 77 km lang. Installert kapasitet i vannkraftproduksjonen er 1.093 MW fordelt på to omtrent like store kraftstasjoner med i alt 20 turbiner.
Anlegget var ferdig i 1937, etter fire års bygging. Et andre kraftverk med dam ble fullført i 1981, etter fem års byggearbeider. I 1993 ble slusen fra 1938 fornyet og gjort større, tilpasset dimensjonene i de ovenforliggende demningene i Columbia-elva.
Oaxacanthaxia

Utseende

Små (ca. 6 millimeter), ovale, litt flate, blanke, metalliske praktbiller.

Utbredelse

Slekten er utbredt i det sørlige Mexico.